Aug 05,2016
ఎయిర్‌కోస్టా సర్వీసులు బంద్‌!
హైదరాబాద్‌ : విజయవాడ కేంద్రంగా పని చేస్తోన్న రీజినల్‌ విమానయాన సంస్థ ఎయిర్‌కోస్టా గురువారం తన సేవలను నిలిపివేసింది. తమకు విమానాలు అద్దెకు ఇచ్చేవారితో బేరసారాలు నెరవేర్చుతున్న నేపథ్యంలో 24 విమాన సేవలను రద్దు చేశామని ఆ సంస్థ అధికారి ఒక్కరు తెలిపారు. శుక్రవారం నుంచి యథాతథంగా తమ సేవలు అందుబాటులోకి వస్తాయని తెలిపారు. దేశంలోని 9 ప్రాంతాలకు ఎయిర్‌కోస్టా రోజుకు 24 నుంచి 32 విమానాలను నడుపుతోంది. ఈ సంస్థకు ప్రస్తుతం మూడు 112 సీట్ల సామర్థ్యం కలిగిన ఎంబ్రారెర్‌ ఇ-190 విమానాలు కలిగి ఉంది. ప్రధానంగా దక్షిణాదిలోని బెంగళూరు, హైదరాబాద్‌, చెన్నరు, తిరుపతి, కోయంబత్తూరు నగరాలకు విమాన సేవలను అందిస్తుంది. దేశ వ్యాప్తంగా సేవలను విస్తరించడానికి డైరెక్టరేట్‌ జనరల్‌ ఆఫ్‌ సివిల్‌ ఏవియేషన్‌ (డీజీసీఎ)కు దరఖాస్తు చేసుకుంది.
మీ స్నేహితులకు రికమెండ్ చెయ్యండి